ଜାତୀୟ ଗଣମାଧ୍ୟମରେ ପ୍ରକାଶ ପାଇଥିବା ଖବର ଆନୁଯାୟୀ, ଚିକିତ୍ସା କରୁଥିବା ଡାକ୍ତର ବିପି ତ୍ୟାଗି କହିଛନ୍ତି ଯେ ୪୫ ବର୍ଷୀୟ ରୋଗୀ ପୂର୍ବରୁ କରୋନା ସଂକ୍ରମିତ ଥିଲେ ଏବଂ ମଧୁମେହରେ ମଧ୍ୟ ପୀଡିତ ଥିଲେ। ବ୍ଲାକ ଫଙ୍ଗସର ଚିକିତ୍ସା ପାଇଁ OT ରେ ଯେତେବେଳେ ସଫେଇ କାର୍ଯ୍ୟ ଚାଲିଥିଲା, ସେତେବେଳେ ଜଣାପଡିଥିଲା   ଯେ ରୋଗୀ ୟେଲୋ ଫଙ୍ଗସରେ ସଂକ୍ରମିତ ହୋଇଛନ୍ତି । ବର୍ତ୍ତମାନ ରୋଗୀର ଅବସ୍ଥା ସୁଧୁରୁଛି।
ୟେଲୋ ଫୁଙ୍ଗସ୍ ର ଏହି ମାମଲା ଡାକ୍ତରଙ୍କ ଚିନ୍ତା ବଢ଼ାଇଦେଇଛି । ଡାକ୍ତରଙ୍କ କହିବା ଅନୁଯାୟୀ ଏହା କଳା ଏବଂ ଧଳା ଫଙ୍ଗସ୍ ଅପେକ୍ଷା ଅଧିକ ବିପଜ୍ଜନକ ହୋଇପାରେ। ଏହା ଏତେ ପରିମାଣରେ ବିପଜ୍ଜନକ ହୋଇପାରେ ଯେ ଏହା ରୋଗୀର ଜୀବନ ମଧ୍ୟ ନେଇପାରେ । ଡାକ୍ତର କହିଛନ୍ତି ଯେ ବର୍ତ୍ତମାନ ପର୍ଯ୍ୟନ୍ତ ଏହା ୟେଲୋ ଫଙ୍ଗସ୍ ଝିଟିପିଟି ଏବଂ ଏଣ୍ଡୁଅ ପରି ଜୀବମାନଙ୍କ ଠାରେ ଦେଖିବାକୁ ମିଳିଛି। ଏହି ଫଙ୍ଗସ୍ ପ୍ରଥମ ଥର ପାଇଁ ମନୁଷ୍ୟରେ ଦେଖିବାକୁ ମିଳିଥିଲା ।
